KOOL ตั้ง “เมตตะ ฟาร์มา-เรมีดี้สฯ” ลุยธุรกิจอาหาร-กัญชา
KOOL ตั้ง 2 บริษัทย่อย “เมตตะ ฟาร์มา-เรมีดี้ส เอ็นเตอร์ไพรส์” แตกไลน์สู่ธุรกิจอาหาร-กัญชา
KOOL ตั้ง 2 บริษัทย่อย “เมตตะ ฟาร์มา-เรมีดี้ส เอ็นเตอร์ไพรส์” แตกไลน์สู่ธุรกิจอาหาร-กัญชา
19 ส.ค. 2565

บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 9/2565 เมื่อวันที่ 19 สิงหาคม 2565 ได้มีมติอนุมัติให้จัดตั้งบริษัทใหม่ จำนวน 2 บริษัท ได้แก่ 1.บริษัท เมตตะ ฟาร์มา จำกัด ทุนจดทะเบียน 5 ล้านบาท ประกอบด้วยหุ้นสามัญ 5 หมื่นหุ้น มูลค่าหุ้นละ 100 บาท เพื่อประกอบธุรกิจผลิตและจำหน่ายอาหารและเครื่องดื่มเพื่อสุขภาพ และอาหารเสริม
2.บริษัท เรมีดี้ส เอ็นเตอร์ไพรส์ จำกัด ทุนจดทะเบียน 5 ล้านบาท ประกอบด้วยหุ้นสามัญ 5 หมื่นหุ้น มูลค่าหุ้นละ 100 บาท เพื่อประกอบธุรกิจเพาะปลูกพืชกัญชา และจำหน่ายผลิตภัณฑ์ที่เกี่ยวข้องกับกัญชา